b'\n_START_ARTICLE_\nMrk (\xc5\xa0alamun)\n_START_PARAGRAPH_\nMrk je cikel petih pesmi Toma\xc5\xbea \xc5\xa0alamuna, izmed katerih je najbolj priljubljena in najve\xc4\x8dkrat obravnavana prva. Pesmi so leta 1966 iz\xc5\xa1le v znameniti zbirki z naslovom Poker, izdani v samozalo\xc5\xbebi.\n_START_SECTION_\nAnaliza pesmi iz cikla\xc2\xa0\xc2\xbbMrk\xc2\xab\xc2\xa0Toma\xc5\xbea \xc5\xa0alamuna\n_START_PARAGRAPH_\nPesem sestavlja pet sklopov (I,II,III,IV,V), vsebuje tudi pesem, ki je kot predgovor. Prvi sklop (I) je sestavljen iz treh kitic. Prva in druga kitica vsebujeta po dva verza, druga kitica pa ima osem vrstic. Drugi sklop (II) sestavljata dve kitici. Prva je sestavljena iz devetih verzov, druga pa iz sedmih verzov. Tretji sklop (III) sestavljajo \xc5\xa1tiri kitice. Zanimivost tega sklopa je v tem, da sta druga in \xc4\x8detrta kitica sestavljena samo iz ene vrstice. Prvo kitico sestavljata dve vrstici, tretjo pa osem vrstic. \xc4\x8cetrti sklop sestavljajo tri kitice, kjer so vse sestavljene iz \xc5\xa1tirih verzov (IV). Peti sklop (V) pa sestavlja pesem, kjer so vrstice nanizane druga za drugo, ne da bi bile razdeljene v kitice. Tako imamo dvanajst verzov.\n_START_SECTION_\nDrugi sklop (II)\n_START_PARAGRAPH_\nDrugi sklop Mrka sestavljata dve kitici. Prvo sestavlja devet verzov. Drugo pa sedem verzov. Lirski subjekt je obrnjen do sebe. V prvi kitici opredeli prav posebno dejavnost, ki jo bo izvedel na svojem novem\xc2\xa0\xc2\xbbmiselnem\xc2\xab\xc2\xa0telesu. V svoje telo bo namre\xc4\x8d za\xc4\x8del zabijati dolge \xc5\xbeeblje in jih po\xc4\x8dasi zabijati v telo. Uporabi metaforo \xc5\xbeeblja. Za \xc5\xbeeblje in za dejavnost zabijanja \xc5\xbeebljev je na splo\xc5\xa1no zna\xc4\x8dilno, da z njihovo uporabo lahko zdru\xc5\xbeujemo razli\xc4\x8dne snovne povr\xc5\xa1ine, zanje je tudi zna\xc4\x8dilno, da jih uporabimo na tistih mestih, kjer potrebujemo to vezavo. Te\xc5\xbeko da bi pesnik v svoje organsko telo zabijal \xc5\xbeeblje in se\xc2\xa0\xc2\xbbtapeciral za vsak dan po kakih deset kvadratnih centimetrov\xc2\xab. Govorimo lahko o metafori\xc4\x8dnih \xc5\xbeebljih, ki jih lahko razumemo na ravni miselnih procesov in govora je o spoznavnostnem procesu, ko je govora o\xc2\xa0\xc2\xbbtapeciranju\xc2\xab. Za izjave, misli, ki se nam zdijo absolutno veljavne in ki \xc4\x8dloveku pomenijo dolo\xc4\x8dena spoznanja lahko re\xc4\x8demo, da nekaj\xc2\xa0\xc2\xbbstoji kot pribito\xc2\xab. Da nekaj pa\xc4\x8d\xc2\xa0\xc2\xbbdr\xc5\xbei kot absolutna resnica\xc2\xab. Pesnik je nasproti minljivosti iz prvega sklopa v drugem dodal opis nekak\xc5\xa1nih spoznanj o nekak\xc5\xa1nih neminljivih, absolutnih resnicah, na katerih bo gradil svoje \xc5\xbeivljenje.\xc2\xa0\xc2\xbbTapeciral se bom vsak dan/ Na primer kakih deset kvadratnih centimetrov." V drugi kitici je opisan \xc5\xa1e proces nekak\xc5\xa1ne izni\xc4\x8ditve tistih prvin, ki jih je pesnikovo \xc5\xbeivljenje potrdilo za ne toliko vzdr\xc5\xbeen ali veljavne kot prve. Namre\xc4\x8d lisrki subjekt bo ustvarjeno tapecirano telo za\xc5\xbegal, le- to bo gorelo sedem dni in ostali bodo samo \xc5\xbeeblji, spajkani in zrjaveli.\xc2\xa0\xc2\xbbTak bom ostal./ Tak bom vse pre\xc5\xbeivel.\xc2\xab\xc2\xa0Ena od absolutnih resnic je tudi pisanje poezije, kajti lirski subjekt ugotavlja, da bodo ti \xc5\xbeeblji vsi zrjaveli, da pa bo kot tak lirski subjekt ostal, vse pre\xc5\xbeivel v literalnem pomenu besede.'